./data/phi0474/phi028/phi0474.phi028.perseus-lat2.xml
M. Tullius Cicero
sic enim dixisti: vidi ego tuam lacrimulam  vide quam me verbi tui paeniteat  non modo lacrimulam sed multas lacrimas et fletum cum singultu videre potuisti  an ego, qui meorum lacrimis me absente commotus simultates, quas mecum habebat, deposuisset meaeque salutis non modo non oppugnator, ut inimici mei putarant, sed etiam defensor fuisset, huius in periculo non significarem dolorem meum?